recursal/SuperWikiNEXT-32B huggingface dataset:
**கொன்றுண்ணிப் பறவை** அல்லது **ஊனுண்ணிப் பறவை** (*birds of prey* அல்லது *raptors*) என்பது எலி, முயல் போன்ற பாலூட்டி வகை விலங்குகளையும், கோழி, புறா போன்ற பிற பறவைகளையும் கொன்று தின்னும் பறவையினம் ஆகும். இப்பறவைகள் தம் வல்லுகிரால் (உகிர்=நகம்) தம் இரையைப் பற்றி, கூரிய நுனியுடைய அலகால் கிழித்து உண்ண வல்லன. இதில் பல்வேறு வகையான கழுகு, வல்லூறு, ஆந்தை போன்ற பறவைகள் அடங்கும். பெரும்பாலான ஊனுண்ணிப் பறவைகளில், பெண்பறவைகள் ஆண் பறவையிலும் அளவில் பெரியவை. இவற்றின் ஊணுண்ணும் இயல்பினால், இவை அழிந்துபோகாமல் காப்பதில் தனித்துவமான பிரச்சினைகள் காணப்படுகின்றன.

வரைவிலக்கணம்
------------

பல வகையான பறவைகளை, பகுதியாகவோ அல்லது முழுதாகவோ கொண்றுண்ணிகளாக இருக்கின்றன. ஆனாலும் பறவையியலில், கொன்றுண்ணிகள் என்பன குறிப்பிட்ட சில குடும்பங்களைச் சேர்ந்த பறவைகளையே குறிக்கின்றது. பெயரின் நேரடிப் பொருள் கொண்டு பார்க்கும்போது, கொன்றுண்ணிகள் என்பன, சிறிய விலங்குகளை வேட்டையாடி உண்ணும் பறவைகளை மட்டுமன்றிப் பூச்சி புழுக்களை உண்டு வாழும் பறவைகளையும் குறிக்கும். பறவையியலில், கொன்றுண்ணிகள் என்பது குறுகிய பொருள் கொண்டது. இதன்படி, இரையைக் கண்டறிவதற்காக மிகக் கூர்மையான கண்பார்வையையும், இரையைப் பற்றிப் பிடிப்பதற்காக வலுவான கால்களையும், பிடித்த இரையைக் கிழிப்பதற்காக வலுவான கூரிய அலகுகளையும் கொண்ட பறவைகளே கொன்றுண்ணிகள் என வரையறுக்கப்படுகின்றன. பல கொன்றுண்ணிப் பறவைகள், இரையைப் பிடிப்பதற்கும் கொல்வதற்கும் இயலக்கூடிய வகையில், வலுவானதும், வளைந்ததுமான கூரிய நகங்களைக் கொண்டவையாக இருக்கின்றன..

வகைப்பாடு
---------

கொன்றுண்ணியான ஒரு வகைக் கழுகு
பகல்நேரக் கொன்றுண்ணிப் பறவைகள் பல்கனிபோர்மசு வரிசையின் கீழ் ஐந்து குடும்பங்களாக வகைப்படுத்தப்பட்டுள்ளன. எனினும், இவற்றுட் பல பொதுவான கூர்ப்பு வழியைச் சாராமல் இருப்பதால் இவ்வகைப்பாடு சர்ச்சைக்கு உரியதாக உள்ளது.

* அக்சிபிட்ரிடே
* பன்டோனிடே
* சாகிட்டேரிடே
* பல்கனிடே

இரவுநேரக் கொன்றுண்ணிப் பறவைகள் இசுட்ரிகிபோர்மசு வரிசையின் கீழ் இரண்டு குடும்பங்களாக வகுக்கப்பட்டுள்ளன.

குறிப்புகள்
-----------

1. ↑  Burton, Philip (1989). *Birds of Prey*. illustrated by Boyer, Trevor; Ellis, Malcolm; Thelwell, David. Gallery Books. பக். 8. பன்னாட்டுத் தரப்புத்தக எண்:0-8317-6381-7. .
2. 1 2  Perrins, Christopher, M; Middleton, Alex, L. A. தொகுப்பாசிரியர்கள் (1984). *The Encyclopaedia of Birds*. Guild Publishing. பக். 102.
3. ↑  Fowler, D.W. Freedman, E.A. & Scannella, J.B. (2009). "Predatory Functional Morphology in Raptors: Interdigital Variation in Talon Size Is Related to Prey Restraint and Immobilisation Technique". *PLoS ONE* **4(11)**. doi:10.1371/journal.pone.0007999. பப்மெட்:19946365. பப்மெட் சென்ட்ரல்:2776979. .

இவற்றையும் பார்க்கவும்
----------------------

* பறவையியல்
**குளோரின் ஓராக்சைடு** (Chlorine monoxide) என்பது ClO என்ற மூலக்கூற்று வாய்ப்பாடுடன் கூடிய ஒரு வேதியியல் தனியுறுப்பு ஆகும். ஓசோன் குறைபாட்டில் இச்சேர்மம் முக்கியப் பங்கு வகிக்கிறது. படைமண்டலத்தில் குளோரின் அணுக்கள் ஓசோன் மூலக்கூறுகளுடன் வினைபுரிந்து குளோரின் ஓராக்சைடு மற்றும் ஆக்சிசன் ஆகியன உருவாகின்றன.

Cl· + O  
3 → ClO· + O  
2
இவ்வினையின் விளைவாக ஓசோன் அடுக்கில் குறைபாடு ஏற்படுகிறது. இவ்வினை அங்கு தொடர்ந்து நிகழ்வதால் குளோரின் ஓராக்சைடு உறுப்புகள் மேலும் ஆக்சிசன் உறுப்புடன் வினைபுரிந்து குளோரின் தனியுறுப்பை மீட்டாக்கம் செய்கின்றன.

ClO· + O· → Cl· + O  
2
இதே வழியில் ஒட்டுமொத்த வினையையும் கவனித்தால் குளோரின் வினையூக்கியாக மட்டும் செயற்பட்டு மாற்றமேதுமின்றி ஓசோன் குறைபாடு நிகழ காரணமாகிறது.

O· + O  
3 → + 2O  
2
என்பது இங்கு நிகழும் ஒட்டுமொத்த வினையாகும்.

குளோரோபுளோரோகார்பன்களை உபயோகிப்பது மேல்படை மண்டலத்தில் குறிப்பிடத்தகுந்த தாக்கத்தை ஏற்படுத்துகிறது. வினைபுரியும் தன்மையற்ற குளோரோபுளோரோகார்பன் படைமண்டலத்திற்குள் எளிதாக ஊடுறுவுகிறது. பின்னர் அங்கு ஒளி மின்பிரிகை அடைந்து குளோரின் தனியுறுப்புகளை உருவாக்குகிறது. இவ்வுறுப்புகள் உடனடியாக குளோரின் ஓராக்சைடாக மாறுகின்றன. இரண்டு உறுப்புகள் வினைபட்டு இருகுளோரின் ஈராக்சைடு உருவாகி உறுப்பு வினையைத் தடைசெய்யும்வரை இச்சுழற்சி தொடர்கிறது. ஏனெனில் வளிமண்டலத்தில் குளோரோபுளோரோகார்பனின் செறிவு மிகவும் குறைவாகும். அதனால் உறுப்புகளின் வினையைத் தடைசெய்யும் நிகழ்தகவு மிகவும் குறைவு. அதாவது ஒவ்வொரு உறுப்பும் பல்லாயிரக் கணக்கான ஓசோன் மூலக்கூறுகளைச் சிதைக்க முடியும் என்பது இதன் பொருளாகும்.

மேற்கோள்கள்
-----------

1. 1 2  Egon Wiberg; Nils Wiberg; Arnold Frederick Holleman (2001). *Inorganic chemistry*. Academic Press. பக். 462. பன்னாட்டுத் தரப்புத்தக எண்:0-12-352651-5.

| * பா
* உ
* தொ
ஆக்சிசன் சேர்மங்கள் |
| --- |
| 
* AgO
* Al2O3
* AmO2
* Am2O3
* As2O3
* As2O5
* Au2O3
* B2O3
* BaO
* BeO
* Bi2O3
* BiO2
* Bi2O5
* BrO2
* Br2O3
* Br2O5
* CO
* CO2
* C2O3
* CaO
* CaO2
* CdO
* CeO2
* Ce2O3
* ClO2
* Cl2O
* Cl2O3
* Cl2O4
* Cl2O6
* Cl2O7
* CoO
* Co2O3
* Co3O4
* CrO3
* Cr2O3
* Cr2O5
* Cr5O12
* CsO2
* Cs2O3
* CuO
* D2O
* Dy2O3
* Er2O3
* Eu2O3
* F2O
* F2O2
* F2O4
* FeO
* Fe2O3
* Fe3O4
* Ga2O
* Ga2O3
* GeO
* GeO2
* H2O
* H218O
* H2O2
* HfO2
* HgO
* Hg2O
* Ho2O3
* I2O4
* I2O5
* I2O6
* I4O9
* In2O3
* InO2
* KO2
* K2O2
* La2O3
* Li2O
* Li2O2
* Lu2O3
* MgO
* Mg2O3
* MnO
* MnO2
* Mn2O3
* Mn2O7
* MoO2
* MoO3
* Mo2O3
* NO
* NO2
* N2O
* N2O3
* N2O4
* N2O5
* NaO2
* Na2O
* Na2O2
* NbO
* NbO2
* Nd2O3

 |


| * பா
* உ
* தொ
 குளோரின் சேர்மங்கள் |
| --- |
| 
* ClF
* ClF3
* ClF5
* ClNO3
* ClO
* Cl2O2
* ClO2
* ClO2F
* ClO3F
* Cl2O
* Cl2O4
* Cl2O6
* Cl2O7
* HCl

 |
பூண்டி குச்சிபாளையம் என்னும் ஊர் தமிழ்நாட்டில், கடலூர் மாவட்டத்தில், பண்ருட்டி வட்டத்தில், அண்ணாகிராமம் ஒன்றியத்தில், பூண்டி பஞ்சாயத்தில் இருக்கும் ஒரு சிறிய கிராமம். இந்த கிராமத்தில் 100 வீடுகளுக்கும் குறைவாகவே உள்ளது. பேருந்து போக்குவரத்து இல்லாத ஒரு கிராமம். பூண்டி குச்சிப்பாளையம் கிராமத்தில் இருந்து அருகில் உள்ள பண்ருட்டி 7 கிலோமீட்டர் தொலைவில் அமைந்துள்ளது. இந்த கிராமத்தில் வசிக்கும் மக்கள் தங்கள் தேவைகளுக்காக இரண்டு கிலோமீட்டர் இருசக்கர வாகனத்தில் அல்லது நடந்தோ கண்டரக்கோட்டை எனும் ஊருக்கு சென்று அங்கிருந்து பஸ் பிடித்து பண்ருட்டி நகரத்திற்கு செல்வர் அங்கே அவர்களுக்கு தேவையானவற்றை வாங்கி வருவர். பூண்டி குச்சிப்பாளையம் கிராமத்தில் ஊட்டியில் விளையும் கொடைக்கானலில் விலையும் கோஸ், காலி ஃபிளவர், நூக்குள் போன்ற காய்கறிகள் மிக செழிப்பாக வளரும் மற்றும் வெண்டைக்காய், கத்தரிக்காய், மிளகாய், கரும்பு, நெல், சவுக்கு, கொய்யாப்பழம் இன்னும் ஏராளமான விவசாயம் மிக செழிப்பாகவும் மிக அற்புதமாகவும் விலையும் ஒரு அற்புதமான பூமிதான் இந்த பூண்டி குச்சிபாளையம்.

  

கடலூர் மாவட்ட ஆட்சியாளராக திரு ககன்தீப் சிங் பேடி இருக்கும்பொழுது பூண்டி குச்சி பாளையத்தில் மட்டும் எப்படி இவ்வளவு செழிப்பாக விவசாயம் நடக்கிறது என்பதை பார்த்து ஆராய்ச்சி செய்வதற்காக இங்கே வந்திருந்தார் வந்து இந்த மண்ணை பரிசோதித்த பிறகு குச்சிபாளையம் என்ற ஊருக்கு மினி ஊட்டி என்று பெயர்சூட்டி விட்டு விட்டு சென்ற பெருமை பூண்டி குச்சிபாளையம் கிராமத்திற்கு உண்டு. பூண்டி குச்சிபாளையம் கிராமத்திற்கு மார்கழி மாதம் வந்து பார்த்தால் அனைத்து இடங்களிலும் கோஸ் காலிபிளவர் பரவலாக பயிரிடப்பட்டு இருப்பதை காணலாம். பூண்டி குச்சிப்பாளையம் அருகே கட்ட முத்து பாளையம் என்னும் ஊரில் மலட்டாறு இருப்பதால் இங்கே நிலத்தடி நீருக்கு பஞ்சமில்லை எப்பொழுதும் நிலத்தடி நீர் வற்றாமல் இருக்கும். 

  

இங்கே நாற்றுப் பண்ணை தொழில் மிக அமோகமாக உள்ளது அதாவது தக்காளி, கத்தரிக்காய், மிளகாய்,கோஸ் காலி ஃப்ளவர் சாமந்திப் பூ போன்ற பயிர்களின் நாற்றுகள் இங்கே கிடைக்கும் இந்த கிராமத்தை சுற்றியுள்ள பல்வேறு கிராமங்களில் இருந்து விவசாயிகள் பூண்டி குச்சிபாளையம் நோக்கி வந்து ஆயிரக்கணக்கான நாற்றுகளை வாங்கி செல்வர்.இந்த கிராமத்தில் கொய்யாப்பழ தோட்டம் என்பது மிக அதிகமாக பயிரிடப்படும் ஒரு பயிராகும் பல ஏக்கர்களில் சிகப்பு கொய்யா, வெள்ளை கொய்யா இரண்டும் பயிரிடப்பட்டு அமோக விளைச்சல் உள்ள கிராமம் தான் இந்த பூண்டி குச்சிபாளையம்.
**குளோரால்** *(Chloral)* என்பது Cl3CCHO என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். டிரைகுளோரோ அசிட்டால்டிகைடு, டிரைகுளோரோயெத்தனால் என்ற பெயர்களாலும் இச்சேர்மத்தை அழைக்கிறார்கள். நிறமற்றதாகவும், எண்ணெய்த் தன்மை கொண்டதாகவும் பரவலான கரைப்பான்கள் பலவற்றில் கரையக்கூடியதாவும் இந்த ஆல்டிகைடு காணப்படுகிறது. தண்ணீருடன் குளோரால் வினைபுரிவதால் குளோரால் ஐதரேட்டு என்ற சேர்மம் உருவாகிறது. ஒரு காலத்தில் மயக்க மருந்தாகவும் தூக்க மருந்தாகவும் இதைப் பயன்படுத்தினார்கள்.

தயாரிப்பு
---------

ஐதரோகுளோரிக் அமிலத்தின் முன்னிலையில் அசிட்டால்டிகைடை குளோரினேற்றம் செய்து குளோரால் ஐதரேட்டை உற்பத்தி செய்வதன் மூலம் குளோரால் வர்த்தக முறையில் தயாரிக்கப்படுகிறது. எத்தனாலையும் மூலப்பொருளாகப் பயன்படுத்தலாம். ஆண்டிமனி டிரைகுளோரைடு இந்த வினைக்கான வினையூக்கியாகச் செயல்படுகிறது. 

H3CCHO + 3 Cl2 + H2O → Cl3CCH(OH)2 + 3 HCl
வினைகலவையில் இருந்து குளோரால் ஐதரேட்டு காய்ச்சி வடிக்கப்படுகிறது. வடிநீர்மத்தை அடர் கந்தக அமிலத்துடன் சேர்த்து அதிலுள்ள நீர் நீக்கப்படுகிறது. அதன் பின்னர் கனமான அமில அடுக்கை தனித்துப் பிரிக்கிறார்கள்.

Cl3CCH(OH)2 → Cl3CCHO + H2O
உருவாகும் விளை பொருளை பின்னக் காய்ச்சி வடித்தல் முறையில் தூய்மை செய்கிறார்கள்.. குளோரினேற்றம் அடைந்த தண்ணீரில் இருந்தும் கூட சிறிதளவு குளோரால் தயாரிக்கப்படுகிறது.

முக்கிய வினைகள்
---------------

குளோரால் தண்ணீருடன் சேர்ந்து குளோரால் ஐதரேட்டு போன்ற கூட்டுசேர் பொருட்களையும் ஆல்ககால்களையும் கொடுக்கிறது. 
நீரேற்றாக உருவாகும் இப்பண்பு ஒரு புறமிருந்தாலும் டைகுளோரோடைபீனல்டிரைகுளோரோயீத்தேன் எனப்படும் பூச்சிக் கொல்லி தயாரிப்பில் குளோரால் ஒரு கட்டுறுப்புத் தொகுதியாகப் பயன்படுகிறது என்பதும் ஒரு முக்கியமான வினையாகும். இச்செயல்முறைக்காக குளோரால் வினையூக்க அளவு கந்தக அமிலத்தின் முன்னிலையில் குளோரோபென்சீனுடன் சேர்த்து சூடுபடுத்தப்படுகிறது. 

Cl3CCHO + 2 C6H5Cl → Cl3CCH(C6H4Cl)2 + H2O

1874 ஆம் ஆண்டு ஆத்மர் செய்ட்லர் இவ்வினையைக் கண்டறிந்தார். இதனுடன் தொடர்புடைய மெத்தாக்சிகுளோர் என்ற களைக்கொல்லியைத் தயாரிக்கவும் குளோரால் பயன்படுகிறது. 
சோடியம் ஐதராக்சைடுடன் குளோராலைச் சேர்த்து சூடுபடுத்துவதால் குளோரோபாமும் (Cl3CH) சோடியம் பார்மேட்டும் (HCOONa) உருவாகின்றன. 

Cl3CCHO + NaOH → Cl3CH + HCOONa

குளோரால் எளிமையாக டிரைகுளோரோயெத்தனாலாக ஒடுக்கப்படுகிறது. குளோரால் மூலமாகவே இது உடலில் உற்பத்தியாகிறது .

பாதுகாப்பு
----------

குளோரால் எளிதாக குளோரால் ஐதரேட்டாக உருவாகிறது என்றாலும் கிட்டத்தட்ட ஒரே மாதிரியான பண்புகளையே இவை கொண்டுள்ளன. நோயாளிகளுக்கு வழக்கமாக கிராம் அளவுகளில் கொடுக்கப்படும் போது எந்தவிதமான தீங்குகளையில் இது தருவதில்லை. தொடர்ச்சியான வெளிப்பாடு உடல் நலத்திற்கு கேடு விளைவிக்கும் .

மேற்கோள்கள்
-----------

1. 1 2 3  Reinhard Jira, Erwin Kopp, Blaine C. McKusick, Gerhard Röderer, Axel Bosch and Gerald Fleischmann "Chloroacetaldehydes" in Ullmann's Encyclopedia of Industrial Chemistry, 2007, Wiley-VCH, Weinheim. எஆசு:10.1002/14356007.a06\_527.pub2
2. ↑  Othmar Zeidler (1874). "Verbindungen von Chloral mit Brom- und Chlorbenzol". *Berichte der deutschen chemischen Gesellschaft* **7** (2): 1180–1181. doi:10.1002/cber.18740070278. .
**ஆக்சிஜன் பயன் கூட்டு விகிதம்** (Oxygen enhancement ratio -OER).புற்றுநோய் தோன்றி வளரும் போது ,இரத்த சிரைகளிலிருந்து 200 மைக்ரான் தொலைவிற்கும் அதிகமான தொலைவில் இருக்கும் உயிரணுக்கள் போதிய ஆக்சிஜனைப் பெறுவதில்லை. இதனையே ஆக்சிஜன் அழுத்தம் குறைவாக இருக்கிறது என்கிறார்கள். இந்த நிலையில் கதிர் மருத்துவம் மேற்கொள்ளும் போது எதிர்பார்க்கும் வளைவுகள் ஏற்படுவதில்லை. அதாவது போதிய அளவு ஆக்சிஜனைப் பெறும் உயிரணுக்கள் அழிக்கப்படுவது போல் ஆக்சிஜன் அழுத்தம் குறைந்த நிலையில் , ஒரே அளவு கதிர்கள் ஏற்கப்பட்டாலும் புற்றுநோய் கண்ட உயிரணுக்கள் அழிக்கப்படுவதில்லை. ஆக்சிஜன் இருக்கும் நிலையில் கதிர்மருத்துவத்தின் பயன் அதிகமாக உள்ளது புலப்படும். இதுவே ஆக்சிஜன் விளைவு எனப்படும். 

மிகை அழுத்த ஆக்சிஜன் அறையுடன் (Hyperbaric oxygen chamber ) கதிர்மருத்துவம் கொடுக்கப்பபடும் போது ஏற்படும் விளைவிற்கும் சாதாரண நிலையில் மருத்துவம் மேற்கொள்ளும் போது ஏற்படும் விளைவிற்கும் உள்ள விகிதம் ஆக்சிஜன் பயன் கூட்டு விகிதம் (OER ) எனப்படும்.இதன் மதிப்பு 2 முதல் 3 வரையிலுள்ளது. மேலும் இது கதிரின் ஆற்றல், புற்றுத் திசுவின் வகை முதலியவற்றையும் பொறுத்திருக்கிறது.

BARC NOTES
**எசு. கேமலதா தேவி** (*S. Hemalatha Devi*)(பிறப்பு 10 செப்டம்பர் 1922) என்பவர் இந்திய விடுதலை இயக்க ஆர்வலர், சமூக சேவகர் மற்றும் இந்தியத் தேசிய காங்கிரசின் உறுப்பினர் ஆவார். இவர் சென்னை சட்டமன்றத்தில் பென்னாகரத்தை பிரதிநிதித்துவப்படுத்தினார் (1957-62).

ஆரம்ப கால வாழ்க்கை
------------------

கேமலதா தேவி 10 செப்டம்பர் 1922-ல் பிறந்தார்.

தொழில்
------

கேமலதா தேவி இந்தியத் தேசிய காங்கிரசின் ஆரம்பக் கட்டத்தில் அதன் தீவிர உறுப்பினராக இருந்தார். இவர் இந்தியத் சுதந்திர இயக்கத்தில் ஈடுபட்டார். இந்தியா சுதந்திரம் பெற்ற பிறகு, கேமலதா 1949-ல் சேலம் மாவட்ட வாரிய உறுப்பினரானார். ஏழு ஆண்டுகள், சேலம் இந்திய மகளிர் சங்கத்தின் செயலாளராகப் பணியாற்றி, பின்னர் அதன் துணைத் தலைவர் பதவிக்கு உயர்த்தப்பட்டார். தமிழ்நாட்டிலுள்ள அகில இந்திய மகளிர் மாநாட்டுக் கிளையின் நிலைக்குழு உறுப்பினராகவும் இருந்தார்.

1957ஆம் ஆண்டு நடைபெற்ற சென்னை சட்டமன்றத் தேர்தலில் பென்னாகரத்தில் இருந்து இந்தியத் தேசிய காங்கிரசின் அதிகாரப்பூர்வ வேட்பாளராகப் போட்டியிட்ட தேவி வெற்றி பெற்றார். இவர் 3,255 வாக்குகள் வித்தியாசத்தில் தனது நெருங்கிய போட்டியாளரைத் தோற்கடித்தார் இருப்பினும், இவர் 1962ஆம் ஆண்டு நடந்த தேர்தலில் திராவிட முன்னேற்றக் கழகத்தின் (திமுக) வேட்பாளரான எம். வி. கரிவேங்கடத்திடம் தோல்வியடைந்தார்.

தனிப்பட்ட வாழ்க்கை
------------------

கேமலதா தேவிக்கு திருமணமாகி இரண்டு மகன்கள், இரண்டு மகள்கள் என நான்கு குழந்தைகள் உள்ளனர்.

மேற்கோள்கள்
-----------

1. 1 2 3   *Tamil Nadu Legislative Assembly—Who's Who 1957*. Chennai, Tamil Nadu: Government of Tamil Nadu. 1957. பக். 25.. பார்த்த நாள்: 30 November 2017.
2. ↑  "Statistical Report on General Election, 1957 to the Legislative Assembly of Madras" (PDF). Election Commission of India. p. 54. 30 November 2017 அன்று பார்க்கப்பட்டது.
3. ↑  "Statistical Report on General Election, 1962 to the Legislative Assembly of Madras" (PDF). Election Commission of India. 30 November 2017 அன்று பார்க்கப்பட்டது.
**ஆக்சிசனேற்ற செல்லுலோசு** (*Oxidized cellulose*) என்பது நீரில் கரையாத மரக்கூழ் வகை வழிப்பெறுதியாகும். இதை ஆக்சிசனேற்ற மரக்கூழ், ஆக்சிசனேற்ற மாவியம் என்ற பெயர்களாலும் அழைப்பர். குளோரின், ஐதரசன் பெராக்சைடு, பெர் அசிட்டிக் அமிலம், குளோரின் டை ஆக்சைடு, நைட்ரசன் டை ஆக்சைடு, பெர்சல்பேட்டுகள், பெர்மாங்கனேட்டு, டைகுரோமேட்டு-கந்தக அமிலம் ஐப்போகுளோரசு அமிலம், ஐப்போ ஆலைட்டுகள் அல்லது பெர் அயோடேட்டுகள் மற்றும் பல்வேறு உலோக வினையூக்கிகள் போன்ற ஆக்சிசனேற்ற முகவர்களின் செயல்பாட்டின் மூலம் செல்லுலோசிலிருந்து ஆக்சிசனேற்ற செல்லுலோசு தயாரிக்கப்படுகிறது.  
தொடக்கப் பொருளான செல்லுலோசின் அசல் ஐதராக்சில் குழுக்களுடன் கூடுதலாக, ஆக்சிசனேற்றத்தின் தன்மை மற்றும் வினை நிலைகளைப் பொறுத்து ஆக்சிசனேற்றப்பட்ட செல்லுலோசில் கார்பாக்சிலிக் அமிலம், ஆல்டிகைடு மற்றும் கீட்டோன் போன்ற குழுக்கள் இருக்கலாம், 

இது ஒரு ரத்தக்கசிவு எதிர்ப்பு மருந்து ஆகும்.  பருத்தி பந்து போல இரத்தத்தை உறிஞ்சுவதன் மூலமும் மற்றும் தொடர்பு செயல்படுத்தும் அமைப்பைத் தூண்டுவதன் மூலமும் ஆக்சிசனேற்ற செல்லுலோசு செயல்படுகிறது. இது மோசமான அளவுக்கு குறைந்த அளவு உறிஞ்சப்பட்டு, அறுவை சிகிச்சைக்குப் பின் சிக்கல்களை ஏற்படுத்துகிறது.

மேற்கோள்கள்
-----------

1. ↑  Collinson, Simon; Thielemans, Wim (2010). "The catalytic oxidation of biomass to new materials focusing on starch, cellulose and lignin". *Coordination Chemistry Reviews* **254** (15–16): 1854–1870. doi:10.1016/j.ccr.2010.04.007. .
2. ↑  "Oxidized cellulose".
3. ↑  "MR characteristics of oxidized cellulose (Surgicel)". *AJR Am J Roentgenol* **172** (6): 1481–4. June 1999. doi:10.2214/ajr.172.6.10350276. பப்மெட்:10350276.
4. ↑  Resnik, Randolph R. (2018). "Intraoperative Complications". *Misch's Avoiding Complications in Oral Implantology*. பக். 267–293. doi:10.1016/B978-0-323-37580-1.00007-X. பன்னாட்டுத் தரப்புத்தக எண்:9780323375801.
**எசு. பார்த்தசாரதி ஐயங்கார்** (*S. Parthasarathy Aiyangar*) இந்தியாவின் தமிழ்நாடு மாநிலத்தைச் சேர்ந்த ஒரு வைணவ அறிஞர் மற்றும் எழுத்தாளர் ஆவார்.

ஆரம்ப கால வாழ்க்கை
------------------

இவர் குண்டலம் சிறீரங்கப்பட்டினம் கிருட்டிணமாச்சாரியாருக்கும் வேதம்மாவுக்கும் மகனாக 1840 ஆம் ஆண்டு பிறந்தார். 1859 ஆம் ஆண்டு சென்னை பல்கலைக்கழகத்தில் பட்டம் பெற்ற முதல் தொகுதி மாணவர்களில் ஒருவராக இருந்தார். 1862 ஆம் ஆண்டு சென்னை சட்டக் கல்லூரியில் பட்டம் பெற்ற மாணவர்களில் ஒருவராகவும் இருந்தார்.

விசிசுடாத்வைதம் பற்றிய படைப்புகளின் கையெழுத்துப் பிரதிகளை சேகரித்து அவற்றை வெளியிடும் பணியில் ஈடுபட்டிருந்த சரசுவதி பண்டாரம் குழுவின் செயலாளராகவும் எசு.பார்த்தசாரதி நியமிக்கப்பட்டார். விவேகானந்தரின் சிகாகோ பயணத்திற்கான பணிகளிலும் இவர் ஈடுபட்டார். 

சிறீ வேதா வேதாந்த வர்த்தினியின் நிறுவன உறுப்பினர்களில் பார்த்தசாரதியும் ஒருவர்.  

தனது கடைசி காலத்தில் அயோத்தியில் ராமர் கோவில் கட்டி அங்கேயே இவர் குடியேறினார்.

நூலியல்
-------

* Lokacharya, Pillai; Aiyangar, Parthasarathy (1900). "Bow to the blest Ramanuja, Tattva-Traya : or aphorisms on the three verities, soul, matter and God". Sreshtalur Viraraghava Chariar, Madras. 2022-01-29 அன்று பார்க்கப்பட்டது.

மேற்கோள்கள்
-----------

1. ↑  "The man who made it possible: Vivekananda's Chicago visit". 2012. 2022-01-29 அன்று பார்க்கப்பட்டது.
2. ↑  "svvv-handbook.pdf". *Google Docs*. 2022-01-29 அன்று பார்க்கப்பட்டது.
3. ↑  svvvchennai (2012-11-12). "srI vEdha vEdhAntha vardhinI". *srivedhavedhanthavardhini* (ஆங்கிலம்). 2022-01-29 அன்று பார்க்கப்பட்டது.
4. ↑  "Yogi Parthasarathy Aiyangar". *Śrī Rāmānujāchārya (1017 - present)* (ஆங்கிலம்). 2021-01-18. 2022-01-29 அன்று பார்க்கப்பட்டது.
5-(4*H*)- ஆக்சசோலோன் மாற்றியத்தின் வேதிக் கட்டமைப்பு
**ஆக்சசோலோன்** *(Oxazolone)* என்பது C3H3NO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு வேதிவினைக் குழுவாகவும் செயல்படுகிறது. ஆக்சசோல் குடும்பத்தை அடிப்படையாகக் கொண்ட சேர்மமாகக் கருதப்படும் இதற்கு ஆண்ட்சுசெ-விட்மேன் பெயரிடும் வழிமுறையில் பெயரிடப்பட்டுள்ளது. ஆக்சசோலோன் சேர்மத்திற்கு மொத்தமாக ஐந்து அமைப்பு மாற்றியங்கள் உள்ளன, அவற்றில் மூன்று மாற்றியங்கள் கார்பனைல் குழுவின் அமைவிடத்தை அடிப்படையாகக் கொண்டும் இரண்டு மாற்றியங்கள் இரட்டைப் பிணைப்பு C=X (X= N அல்லது C): பிணைக்கப்பட்டுள்ள இடத்தை அடிப்படையாகக் கொண்டும் அமைகின்றன. 

* 2-(3*H*)-ஆக்சசோலோன்
* 2-(5*H*)-ஆக்சசோலோன்
* 4-(5*H*)-ஆக்சசோலோன்
* 5-(2*H*)-ஆக்சசோலோன்
* 5-(4*H*)-ஆக்சசோலோன்

பெனொசோன், தோசாலினோன், சைக்ளாசொடோன், ரெக்ளாசெபாமெட் போன்ற மருந்துகளில் 4-ஆக்சசோலோனின் நோக்குரு இடம்பெற்றுள்ளது.

5-ஆக்சசோலோன்கள் பதிலீடு செய்யப்பட்ட சேர்மங்களை என்-அசைல் α-அமினோ அமிலங்களின் வளையமாகும் வினையின் விளைபொருட்கள் எனவும், அவற்றை லாக்டோன்களாக மாற்ருகின்றன என்றும் சிலசமயங்களில் அசுலாக்டோன்கள் எனவும் கருதப்படுகின்றன .

மேற்கோள்கள்
-----------

1. ↑  தனி மற்றும் பயன்பாட்டு வேதியியல் அனைத்துலக ஒன்றியம். "azlactones". *Compendium of Chemical Terminology* Internet edition.
2. ↑  K. Mukerjee, Arya (1987). "Azlactones: Retrospect and Prospect". *HETEROCYCLES* **26** (4): 1077. doi:10.3987/R-1987-04-1077.
**சராய்தியோ மாவட்டம்** (**Charaideo district**) இந்தியாவின் அசாம் மாநிலத்தின் மேல் அசாம் கோட்டத்தில் உள்ள சிவசாகர் மாவட்டத்தின் சில வருவாய் வட்டங்களைக்க் கொண்டு சராய்தியோ மாவட்டம் நிறுவப்படும் என அசாம் மாநில முதல்வர் தருண் குமார் கோகய் 15 ஆகஸ்டு 2015 அன்று அறிவித்தார். சிவசாகர் மாவட்டத்தின் கிழக்கில் அமைந்த சராய்தியோ மாவட்டம் 27 சனவரி 2016 முதல் செயல்படத் துவங்கியது. இம்மாவட்டத்தின் நிர்வாகத் தலைமையிடம் சோனாரி நகரம் ஆகும்.

சராய்தியோ மாவட்டத்தின் வடகிழக்கில் திப்ருகார் மாவட்டம், தெற்கில் நாகாலாந்து மற்றும் அருணாச்சலப் பிரதேசம், மேற்கில் சிவசாகர் மாவட்டம் எல்லைகளாக உள்ளது. நாகாலாந்து மாநிலத்துடன் 35 கிமீ மற்றும் அருணாச்சலப் பிரதேசத்துடன் 27 கிமீ எல்லையை இம்மாவட்டம் கொண்டுள்ள்து. இம்மாவட்டத்தில் பாயும் முதன்மை ஆறுகள் தேசாங், தவ்கக், சுப்பிரி, திமோன் மற்றும் தியோக் ஆறுகள் ஆகும்.

மாவட்ட நிர்வாகம்
----------------

இம்மாவட்டம் சோனாரி, சபேகட்டி, மக்மோரா மற்றும் மசிரா (பகுதி) என நான்கு வருவாய் வட்டங்களையும், அப்ஹோய்பூர் (சோனாரி), மக்மோரா, சபேகட்டி மற்றும் லக்வா எனும் 4 ஊராட்சி ஒன்றியங்களும், 327 வருவாய் கிராமங்களையும் கொண்டுள்ளது.

மக்கள்தொகை பரம்பல்
------------------

2011-ஆம் ஆண்டின் மக்கள்தொகை கணக்கெடுப்பின் படி, 1069.15 சதுர கிலோ மீட்டர் பரப்பளவு கொண்ட இம்மாவட்டத்தின் மொத்த மக்கள்தொகை 4,71,418 ஆகும்.
இம்மாவட்டம் கடல் மட்டத்திலிருந்து 89.6 மீட்டர் உயரத்தில் உள்ளது. இம்மாவட்டம் 14,863.64 ஹெக்டேர் பரப்புள்ள காடுகளையும், 17,083 பிகா (14,400 சதுர அடி அல்லது 1,340 சதுர மீட்டர் கொண்டது ஒரு **பிகா**) மேய்ச்சல் நிலங்களையும் கொண்டது. மேலும் இம்மாவட்டத்தில் 54 தேயிலைத் தோட்டகளும் கொண்டுள்ளது. இம்மாவட்டத்தில் சோனாரி

கல்வி நிலையங்கள்
----------------

1. சோனாரி வணிகக் கல்லூரி
2. போர்ஹத் பி பி பி எம் கல்லூரி
3. மொரான் கல்லுரி
4. மொரான் மகளிர் கல்லூரி
5. சபேக்கட்டி கல்லூரி
6. சோனாரி கல்லூரி

அரசியல்
-------

இம்மாவட்டம் மக்மோரா மற்றும் சோனாரி என 2 சட்டமன்றத் தொகுதிகள் கொண்டது. ஜோர்கத் மக்களவைத் தொகுதியில் இம்மாவட்டம் உள்ளது.

போக்குவரத்து
------------

மாநிலச் சாலைகள் மட்டும் பேருந்து போக்குவரத்திற்கு உள்ளது.

இதனையும் காண்க
--------------

* அசாம் மாவட்டப் பட்டியல்

மேற்கோள்கள்
-----------

1. ↑  Assam gets five more districts
2. ↑  "CHARAIDEO DISTRICT". 2021-01-17 அன்று மூலம் பரணிடப்பட்டது. 2020-04-11 அன்று பார்க்கப்பட்டது.

வெளி இணைப்புகள்
---------------

* சராய்தியோ மாவட்டத்தின் இணையதளம் பரணிடப்பட்டது 2021-01-17 at the வந்தவழி இயந்திரம்
**பூட்னி** (**Bhutni**) என்பது இந்தியாவின் மேற்கு வங்காளத்தின் மால்டா மாவட்டத்திலுள்ள ஓர் தீவாகும்.  இந்த தீவு மாணிக்சாக் சமூக மேம்பாட்டுத் தொகுதியின் ஒரு பகுதியாகும். இது கங்கை ஆறு மற்றும் புலாகர் ஆறுகளால் சூழப்பட்டுள்ளது.

நிலவியல்
--------

இந்தத் தீவு 25.1307 ° வடக்கிலும் 87.8709 ° கிழக்கிலும் அமைந்துள்ளது.

புள்ளிவிவரங்கள்
---------------

இந்த தீவில் மாணிக்சாக் தொகுதியின் 7 கிராம பஞ்சாயத்துகளில் தென் சந்திப்பூர், மத்திய சந்திப்பூர் மற்றும் கிரானந்தபூர் என்ற மூன்று கிரமப் பஞ்சாயத்துகள் உள்ளது. 2011 ஆம் ஆண்டு இந்திய மக்கள் தொகை கணக்கெடுப்பின்படி, பூட்னி தீவின் மொத்த மக்கள் தொகை 89021 என்ற அளவிலிருந்தனர். அவர்களில் 46052 ஆண்களும், 42969 பெண்களும் அடங்குவர். பட்டியலிடப்பட்ட சாதிகள் 30149 ஆகவும், பட்டியலிடப்பட்ட பழங்குடியினர் 33063 பேர் என உள்ளனர். 

பூட்னியில் சுமார் 63 கிராமங்கள் உள்ளன. இதில் மூன்று உயர்நிலைப் பள்ளிகள், ஒரு பழங்கால மதராசா, ஒரு அரசு நூலகம், ஐந்து அஞ்சல் நிலையங்கள், நான்கு வணிக வங்கிகள் மற்றும் ஒரு கிராமப்புற மருத்துவமனை ஆகியன உள்ளது. பூட்னிக்கு பயணிக்க ஒரே வழி படகு மூலம் தான், ஆனால் சமீபத்தில் 1.8 கிலோமீட்டர் நீளமுள்ள (1.1 மைல்) பாலம் கட்டுமானத்தில் உள்ளது. இது 2019 ஆம் ஆண்டில் பொதுமக்களுக்கு திறக்கப்படும். இந்த பாலத்திற்கு மேற்கு வங்காள அரசாங்கத்தின் ஒரு பகுதியான வட வங்க மேம்பாட்டு வாரியம் நிதியளிக்கிறது.

குறிப்புகள்
-----------

1. ↑  "Bhutni island". The Telegraph. 10 May 2017 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "Bhutni police station". indiatoday.in. 10 May 2017 அன்று பார்க்கப்பட்டது.
3. ↑  "GP wise population of Malda district". malda.nic.in. 9 மே 2013 அன்று மூலம் பரணிடப்பட்டது. 11 May 2017 அன்று பார்க்கப்பட்டது.
**குளோரியா மாரி இசுடீனெம்**  (*Gloria Marie Steinem*, மார்ச் 25, 1934) அமெரிக்க பெண்ணியவாதி, இதழாளர், மற்றும் சமூக,அரசியல் செயற்பாட்டாளர் ஆவார். 1960களின் பிற்பகுதி 1970களில் நிகழ்ந்த பெண்களின் விடுதலை இயக்கத்தின் தலைவராக தேசியளவில் அறியப்படுகிறார். முக்கியமான எழுத்தாளராகவும் 1960களின் பண்பாட்டிற்கெதிரான அரசியல்வாதியாகவும் விளங்கும் இசுடீனெம் பல திட்டங்களையும் அமைப்புக்களையும் நிறுவியுள்ளார். தமது சமூகப்பணிக்காக பல விருதுகளையும் பெருமைகளையும் பெற்றுள்ளார். *நியூயார்க்* இதழில் பத்தி எழுத்தாளராக உள்ள இசுடீனெம் *எம்எஸ்.* இதழின் இணைநிறுவனராக உள்ளார். கருக்கலைப்பு உரிமைகளுக்காக போராடி வந்த இசுடீனெம் 1969இல் எழுதிய, "கருப்பின செல்வாக்கை அடுத்து மகளிர் விடுதலை", என்ற கட்டுரை மூலம் நாடெங்கும் பெண்ணியத் தலைவராக புகழ்பெற்றார்.

2005இல் ஜேன் ஃபோண்டா, இராபின் மார்கனுடன் இணைந்து மகளிர் ஊடக மையம் என்ற அமைப்பை நிறுவினார்; இதன் முதன்மை நோக்கம் பெண்களின் குரலை வலுப்படுத்தும் வண்ணம் வக்காலத்து, ஊடகம் மற்றும் தலைமைப் பண்பிற்கான பயிற்சி வழங்குவதும் போதிய உள்ளுரையை உருவாக்குவதுமாகும். இந்த அமைப்பின் மேலாண் வாரியத்தில் தற்போது பணிபுரிகிறார். .

2013இல் கருக்கலைப்பு உரிமைகளுக்காக போராடியதைப் பாராட்டி பராக் ஒபாமா குடியரசுத் தலைவரின் விடுதலைக்கான பதக்கத்தை வழங்கியுள்ளார்.

மேற்சான்றுகள்
-------------

1. ↑  "Gloria Steinem". Biography.com. செப்டம்பர் 4, 2011 அன்று மூலம் பரணிடப்பட்டது. June 1, 2010 அன்று பார்க்கப்பட்டது.
2. ↑  Steinem, Gloria (April 7, 1969). "After Black Power, Women's Liberation" (PDF). *New York Magazine*. 2013-03-12 அன்று பார்க்கப்பட்டது.
3. ↑
**சரிவு சோதனை** (ஆங்கிலம்:**Slump Test**) என்பது எலும்பியல் துறையில் நோயாளிகளுக்கு செய்யப்படும் ஒரு ஆய்வு ஆகும். அவர்களுக்கு பின் தொடை நரம்பு அழுத்தம் உள்ளதா என்று அறிய இது பயன்படுகிறது.

தேவை
----

தொடை நரம்பு அழுத்தம் உள்ளதா என்று அறிய இந்த ஆய்வு பயன்படுகிறது.

வழிமுறை
-------

நோயாளி மேசையின் ஓரமாக உட்காரவேண்டும் பின் ஆய்வு செய்பவர் நோயாளியின் பக்கவாட்டில் நிற்கவேண்டும். சரிவு சோதனை என்பது பல படிநிலைகளை உள்ளடக்கியது. முதலில் நோயாளி முன்புறமாக குனியவேண்டும். பின் ஆய்வு செய்பவர் நோயாளியின் உடல் முன்புறமாக குனிய அழுத்தம் தரவேண்டும். அதன் பின் நோயாளி தன் தாடையை தம் மார்பு பகுதிக்கு அருகில் கொண்டுவர வேண்டும். பின்னர் நோயாளி தாமாகவே ஒரு முழங்கால் முட்டியை நீட்டவேண்டும் மேலும் அதே காலின் கணுக்கால் மேல்நோக்கி மடக்க வேண்டும். இந்த வழிமுறைகளில் எதேனும் ஒரு இடத்தில் வலி ஏற்பட்டாலே அதை நிறுத்தவேண்டும்.

ஆய்வின் நுட்பம்
---------------

இந்த செயல்முறையினால் பின் தொடை நரம்பை சுற்றியுள்ள பகுதிகளில் இருக்கம் அல்லது நீட்சி ஏற்படும்.

முடிவுகள்
---------

சரிவு சோதனையின் மூலம் நோயாளிக்கு காலின் பின்புறத்தில் வலி ஏற்பட்டால் நரம்பு அழுத்தம் உள்ளது என அறியப்படும்.

வரலாறு
------

சார்லஸ் லாஸ்க்யு என்பவரால் முதன்முதலில் இந்த சரிவு சோதனை அறியப்பட்டது.

இவற்றை பார்க்க
--------------

சரிவு சோதனை செயல்முறையை விளக்கும் படங்கள்
 பரணிடப்பட்டது 2016-03-04 at the வந்தவழி இயந்திரம்

மேற்கோள்கள்
-----------

1. 1 2   *Special Test for Orthopedic Examination*. SLACK Incorporated.
2. ↑  Chad Starkey, PhD, LAT (2010). *Orthopedic and Athletic Injury Examination Handbook* (2 ). F.A. Davis.
3. ↑  "Slump Test".
**மேற்கு கால்டுவெல்** (**West Caldwell**) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் எசுசெக்சு கவுன்டியில் அமைந்துள்ள ஒரு நகரியமாகும்.

பரப்பளவு
--------

2010இன் மதிப்பீட்டின் அடிப்படையில் இச்சிறுநகரம் 5.07 சதுர கிலோ மீற்றர் பரப்பளவைக் கொண்டுள்ளது. இதில் 0.01 சதுர கிலோ மீற்றர் பிரதேசம் நீரினால் சூழப்பட்டுள்ளது. மிகுதி 5.05 சதுர கிலோ மீற்றர் பிரதேசம் நிலத்தினாலும் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 10,759 ஆகும். மேற்கு கால்டுவெல் நகரத்தின் மக்கள் தொகை அடர்த்தி ஒரு கிலோ மீற்றருக்கு 2,128.5 குடிமக்கள் ஆகும்.

மேற்கோள்கள்
-----------

1. ↑  Profile of General Demographic Characteristics: 2010 for Belleville township, Essex County, New Jersey பரணிடப்பட்டது 2012-04-02 at the வந்தவழி இயந்திரம், New Jersey Department of Labor and Workforce Development. Accessed March 3, 2012.
2. ↑  Census 2010: Essex County, *Asbury Park Press*. Accessed June 3, 2011.
**பூண்** என்பது ஆண்மகன் குறிப்பாக அரசன் மார்பில் கவசம்போல் அணியும் அணிகலன். உலக்கைப் பூண் என்பது உலக்கை மரத்துக்கு இரும்பால் போடப்பட்டுள்ள கவசம். அதுபோல மார்பில் அணியும் கவசம் பூண் என்பதை "கோவா மலை ஆரம், கோத்த கடல் ஆரம் தேவர்கோன் பூண் ஆரம் தென்னர்கோன் மார்பினவே"  எனும் பாடல் மூலம் அறியமுடிகிறது. 

"சுடர்தொடீ கேளாய்"  என்னும்போது சுடரும் தொடி அணிந்த பெண்ணை உணர்த்தும் அன்மொழித்தொகையாக நிற்பது போல பசும்பூண் என்னும் தொடரும் அமைந்து அதனை அணிந்த அரசனை உணர்த்தும் முறைமை சங்கநூல்களில் உண்டு. 

மேலும் பசும்பூண், பொலம்பூண், நறும்பூண் பெரும்பூண் போன்ற தொடர்கள் மன்னனுக்கு அடைமொழியாய் அமைந்து குறிப்பிட்ட மன்னனை உணர்த்துகின்றன. இந்த மன்னர்களோடு தொடர்புடைய வரலாற்று நிகழ்வுகள் எந்த மன்னனைச் சாரும் என்பதைக் கண்டறிய இந்தத் தொடர்கள் உதவுகின்றன.

அடிக்குறிப்பு
-------------

1. ↑  கோக்கப்படாத சந்தனமாகிய ஆரம், கோக்கப்பட்ட முத்தாரம், இந்திரன் அணிந்திருந்த மார்புக்கவச ஆரம் ஆகியவற்றைத் தென்னர்கோன் மார்பில் அணிந்திருந்தான் - சிலப்பதிகாரம் ஆய்ச்சியர் குரவை
2. ↑  கலித்தொகை 51
3. ↑  நெடுமிடல் சாய்த்த பசும்பூண் பொருந்தலர் -பரணர் அகம் 266
ஆடைகலன் வடிவமைப்பாளர் இராபர்ட்டு எட்மண்டு ஜோன்சு (1887-1954) இடுப்பளவு உயர மேசை ஒன்றில் வரைந்து கொண்டிருக்கிறார். (c. 1920).
**ஆடைகலன் வடிவமைப்பாளர்** (*costume designer*) எனப்படுபவர் திரைப்படம் அல்லது நாடகம் ஒன்றுக்காக உடைகளையும் பிற அணிகலன்களையும் வடிவமைப்பவராவார். இவரது செயற்பாட்டால் கதைமாந்தர்களின் பண்பு வெளிப்படுத்தப்படுவதுடன் காட்சிகளும் சரியான இழையமைப்பு, வண்ணக்கலவை போன்றவற்றால் சமனப்படுத்தப்படும். ஆடைகலன் வடிவமைப்பாளர் இயக்குநர், காட்சி அமைப்பு, ஒளியமைப்பு, ஒலியமைப்பு போன்ற மற்ற வடிவாக்க கலைஞர்களுடன் ஒருங்கிணைந்து செயல்படுகிறார். மேலும் சிகை அலங்காரம், செயற்கை சிகை வடிவமைப்பாளர், ஒப்பனையாளர்களுடன் ஒருங்கிணைந்து பணி புரிகிறார்.

வடிவமைப்பாளர்கள் பொதுவாக கதைமாந்தர்களின் ஆளுமையை செழுமைப்படுத்துமளவில் சிந்திக்கின்றனர். சமூகத்தில் அவர்களது நிலை, வாழும் காலம் போன்றவற்றை அவர்களது ஆடைகள் மற்றும் பிற அணிகலன்கள் மூலமாக வெளிக் கொணருகின்றனர். நடிகரின் உடலையும் இயக்குனரின் பார்வைக்கேற்ப மாற்றுகின்றனர். நடிக்கும்போது இந்த உடைகள் சேதமுறா வண்ணம் இவை வடிவமைக்கப்பட வேண்டும். மேலும் நீண்டநாள் தயாரிப்பில் இந்த உடைகள் துவைக்கக் கூடியனவாகவும் நைந்து போகாதும் இருக்க வேண்டும். ஆடைகலன் வடிவமைப்பாளர் சிறந்த புனைதிறனும் கலைத் திறனும் உடையவராக இருத்தல் வேண்டும்.

மேற்கோள்கள்
-----------

1. ↑  Landis, Deborah Nadoolman (3/16/2012). *Filmcraft: Costume Design: Costume Design*. Elsevier Science. பக். Introduction. பன்னாட்டுத் தரப்புத்தக எண்:9780240818672.

| * பா
* உ
* தொ
பணி வாரியாக:திரைப்படக்குழு |
| --- |
| 
* நடிகர்
* கௌரவத் தோற்றம்
* குணச்சித்திர நடிகர்
* முன்னணி நடிகர்
* திரைப்பட நட்சத்திரம்
* துணை நடிகர்
* இயக்குநர்
* திரைக்கதை ஆசிரியர்
* திரைப்படத் தயாரிப்பாளர்
	+ நிர்வாகத் தயாரிப்பாளர்

 |
| முன் தயாரிப்பு | 
* உதவி இயக்குநர்
* நடிப்பு இயக்குநர்
* இருப்பிட மேலாளர்

 |
| தயாரிப்பு வடிவமைப்பு | 
* தயாரிப்பு வடிவமைப்பாளர்
	+ கலை இயக்குநர்
* ஆடைகலன் வடிவமைப்பாளர்
* சிகையலங்கார நிபுணர்
* ஒப்பனை கலைஞர்
* காட்சிக் கலை

 |
| புகைப்படக்கலை | 
* ஒளிப்பதிவாளர்
	+ ஒளிப்பதிவு
* ஒளிப்படக்கருவி இயக்குபவர்
* விளக்கு தொழில்நுட்ப வல்லுநர்

 |
| ஒலி வடிவமைப்பு | 
* ஒலிச்சேர்க்கை
* உரைத்துணை
* பின்னணிப் பாடகர்
* இசையமைப்பாளர்

 |
| சிறப்பு விளைவு | 
* சிறப்புத் தோற்றம்

 |
| அனிமேஷன் துறை | 
* அனிமேட்டர்
* காட்சி விளைவுகள்
* பண்பியல் மாதிரி
* எலும்பு அனிமேஷன்

 |
| திறமை | 
* நடிப்பு பயிற்சியாளர்
* உடல் இரட்டை
* நடன இயக்குநர்
* கூடுதல் (நடிப்பு)
* நடிகர்
	+ பின்னணி குரல் கலைஞர்கள்
* ஸ்டண்ட் கலைஞர்

 |
| தயாரிப்பிற்குப்பின் | 
* திரைப்படத் தொகுப்பு
* ஒலி தொகுப்பாளர்
* தொழில்நுட்ப இயக்குநர்
* கணினி உருவாக்கிய படங்கள்

 |
**மேற்கு பரசேரி** (அ) பரசேரி மேற்கு எனும் ஊர் கன்னியாகுமரி மாவட்டத்தில் உள்ள கல்குளம் தாலுகாவில்  நுள்ளிவிளை ஊராட்சிக்கு உட்பட்ட ஒரு சிற்றூராகும். நுள்ளிவிளை, பரசேரி, கொன்னகுழிவிளை, மூலச்சன்விளை ஆகியவை இதன் அருகாமை கிராமங்களாகும். சுமார் 70 குடும்பங்கள் இங்கு வசிக்கின்றன. சுடலைமாடசாமி கோவில் பரசேரி சந்திப்பில் அமைந்துள்ளது. நாகர்கோவில் பேருந்து நிலையத்தில் இருந்து 10 கி.மீ, வடசேரி பஸ் நிலையத்தில் இருந்து 9.3 கிமீ, நாகர்கோவில் தொடருந்து நிலையத்திலிருந்து 11 கி.மீ தொலைவில் அமைந்துள்ளது. திங்கள்சந்தை செல்லும் வழியில் தோட்டியோடை அடுத்து இவ்வூர் அமைந்துள்ளது.

மேற்கு பரசேரி கிராமம் சேட்டிலைட் படம்

ஊர் பெயர்க் காரணம்
------------------

பரசேரியில் அமைந்துள்ள குளத்தின் பெயர் பரவன் குளம். இங்கு பரவர்கள் வாழ்ந்ததாக பல ஆதாரங்கள் உள்ளது. இவர்களுடைய இனப்பெயர் அடிப்படையிலேயே 'பரசேரி' என்று ஊரின் பெயர் உருவானது. இத்தகவல் கன்னியாகுமரி ஊர்களின் பெயர்கள் ஆய்வறிக்கை மற்றும் பரவர் வரலாறு ஆய்வறிக்கையில் குறிப்பிடப்பட்டுள்ளது.

பரசேரி கிராமம் நெல்விவசாயம் மிகுந்த ஒரு சிற்றூர். இங்கு வாழ்ந்த சாம்பவர் இன மக்கள் தங்களுக்கான தனி ஊரை, பரசேரி ஊரின் மேற்கு பகுதியில் அமைத்தார்கள். பரசேரிக்கு மேற்கு பகுதியில் அமைந்தமையால் இவ்வூர் இப்பெயர் பெற்றது. மேலும், இது மேல பரசேரி, மேட்டு குடியிருப்பு எனவும் அழைக்கப்படுகிறது.

ஊர் வரலாறு
----------

1940-50 ஆண்டுகளில் கூறப்பட்ட கதைப்படி, ஒன்பது சாம்பவ நிலக்கிழார்கள் இணைந்து 180 சென்டில் இக்கிராமத்தை உருவாக்கினர். 
அவர்கள் விபரம் பின்வருமாறு:
1) இசக்கி மாடன் 
2) மல்லங்கோட்டு சாமி 
3) ஆறுமுகம் தகப்பன் இசக்கி மாடன் வகையறா
4) தாணுமாலையன் 
5) இசக்கி 
6) நாராயணன் 
7) சுப்பிரமணியன்
8) பரமேஸ்வரன் 
9) அந்திரேயா என்பவரின் கணவர்

பின்னர் காலப்போக்கில் இவர்களின் சந்ததிகளுடன், தலக்குளம் மற்றும் குவரக்குழி குடும்பங்கள் ஒன்றிணைந்து மேற்கு பரசேரி என்ற சிற்றூராக உருவானது.

இனம் & சமயம்
------------

இங்கு வாழும் மக்கள் அனைவரும் இந்து சாம்பவர் சமூகத்தை சார்ந்தவர்கள்.

வழிபாட்டு தலம்
--------------

அருள்மிகு சுடலைமாட சுவாமி திருக்கோவில் ஊர்க்கோவிலாக அமைந்துள்ளது. பிரம்ம சக்தி, சாஸ்தா, முண்டன் சாமிகளும் உள்ளன. இக்கோவிலில் மல்லன் கருங்காளி காவல் தெய்வமாக அமைந்துள்ளது.

மக்கள்தொகை
----------

இவ்வூரில் 70 குடும்பங்கள் வாழ்கின்றன. இவ்வூர் 300 பேரைக் கொண்ட மக்கள்தொகை உடையது.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
பரணி இலக்கியங்களில் **கொப்பத்துப் பரணி** காலத்தால் முந்தியது. 
நூலின் காலம் 11-ஆம் நூற்றாண்டு.

கொப்பம் என்பது கர்நாடக மாநிலம் கிருஷ்ணா ஆற்றங்கரையில் உள்ள ஊர். தற்போது கொப்பல் அழைக்கப்படுகிறது. கங்கை கொண்ட சோழனது இரண்டாவது மகன் இரண்டாம் இராசேந்திர சோழன். இவன் கொப்பத்தை வென்றதைப் பாடுவது இந்தப் பரணி நூல். கொப்பத்துப் போரின்போது சோழவேந்தனாக விளங்கியவன் முதலாம் இராசாதிராசன். இவன் கொப்பத்துப் போரில் யானைமீதேறிப் போரிட்டபோது கொல்லப்பட்டான். இதனால் இவனை ‘யானைமேல் துஞ்சிய தேவர்’ எனச் சாசனங்கள் குறிப்பிடுகின்றன. 

மேலைச் சாளுக்கிய வேந்தன் ஆகவமல்லன் இவனை எதிர்த்துப் போரிட்டுக் கொன்றவன். கொல்லப்பட்ட சோழனின் தம்பி இரண்டாம் இராசேந்திரன் படைநடத்திப் போரில் வெற்றி கண்டான். இதனைப் பாடுவதே கொப்பத்துப் பரணி.

கொப்பத்துப் பரணி நூல் இப்போது கிடைக்கவில்லை. என்றாலும் இந்தப் பரணி நூல் பற்றிப் பின் வந்த இலக்கியங்கள் குறிப்பிடுகின்றன.

குறிப்பு
--------

* கங்கை கொண்ட சோழன் (முதலாம் இராசேந்திரன்)
* கங்கை கொண்ட சோழனின் முதல் மகன் முதலாம் இராசாதிராசன்
* கங்கை கொண்ட சோழனின் இரண்டாம் மகன் இரண்டாம் இராசேந்திரன்

கருவிநூல்
---------

* மு. அருணாசலம், தமிழ் இலக்கிய வரலாறு, பதினோராம் நூற்றாண்டு, 2005
* மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005

அடிக்குறிப்பு
-------------

1. ↑  

	* கலிங்கத்துப் பரணி 191,
	* விக்கிரம சோழன் உலா 19-20,
	* வீரசோழிய உரை ‘தற்றுற்று அன்று வெம்போர்’ எனத் தொடங்கும் விருத்தம்,
	* ’திருமருவிய செங்கோல் வேந்தன்’ எனத் தொடங்கும் இரண்டாம் இராசேந்திரன் மெய்க்கீர்த்தி
	* இராசராசன் உலா கண்ணி 25
	* "ஒண்திறல் இரட்டமண்டலம் எய்தி" எனத் தொடங்கும் ஓராசேந்திரன் மெய்க்கீர்த்தி
**பூட்டேற்றி அஞ்சல் பொத்தைக்காடு உண்ணி சாஸ்தா கோயில்** தமிழ்நாட்டில் கன்னியாகுமரி மாவட்டம், பூட்டேற்றி அஞ்சல் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பொத்தைக்காடு உண்ணி சாஸ்தா சன்னதியும், நாகர், விநாயகர் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. கார்த்திகை மாதம் பூஜை முக்கிய திருவிழாவாக நடைபெறுகிறது. பங்குனி மாதம் உத்திரம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மேற்கு பாக்கித்தான்** மாநிலம் 14 அக்டோபர் 1955இல் மேற்குப் பகுதியில் இருந்த மாகாணங்கள், இராச்சியங்கள் மற்றும் பழங்குடி பகுதிகளை ஒன்றிணைத்து உருவாக்கப்பட்டது. இது 12 நிர்வாகப் பிரிவுகளாகப் பிரிக்கப்பட்டு லாகூரை தலைநகராகக் கொண்டிருந்தது. கிழக்கு வங்காள மாகாணம் கிழக்கு பாக்கித்தான் எனப் பெயரிடப்பட்டு அதன் தலைநகரமாக தாக்கா அமைந்தது. ஒன்றிய அரசாங்கம் 1959இல் கராச்சியிலிருந்து இராவல்பிண்டிக்கும் (இஸ்லாமாபாத் கட்டுமானம் நிறைவுறும் வரை தற்காலிகமாக), ஒன்றிய சட்டவாக்க அவை தாக்காவிற்கும் மாற்றப்பட்டது.

மேற்கு பாக்கித்தான் மக்கள் அனைவரும் ஒரே இனத்தவர் போல காணப்பட்டாலும் புதிய மாநிலத்தில் பல்வேறு இனக்குழுக்களும் மொழிகளும் கலந்திருந்தன. "ஓரலகுக் கொள்கைத் திட்டம்" ஓர் பகுத்துணர்ந்த நிர்வாகச் சீரமைப்பாக கருதப்பட்டது. இதனால் செலவுகள் குறையும் என்றும் பல மாகாண முன்முடிவுகள் முடி்வுக்கு வரும் என்றும் எதிர்பார்க்கப்பட்டது. இருப்பினும் 1958ஆம் ஆண்டு நிகழ்ந்த இராணுவப் புரட்சி பல சிக்கல்களை ஏற்படுத்தியது. முதலமைச்சர் பதவி கலைக்கப்பட்டது, படைத்துறை நாட்டுத்தலைவர் மேற்கு பாக்கித்தானின் செயலாட்சி அதிகாரங்களை கைப்பற்றிக் கொண்டார். இறுதியில் மேற்கு பாக்கித்தான் மாகாணம் சூலை, 1970இல் கலைக்கப்பட்டது.

திசம்பர் 1970இல் நடந்த பொதுத் தேர்தலில் சேக் முஜிபுர் ரகுமான் தலைமையிலான அவாமி லீக் நாடாளுமன்றத்திற்கான பெரும்பாலான இடங்களில் (கிழக்கு பாக்கித்தானிற்கு ஒதுக்கப்பட்ட 162 இடங்களில் இரண்டைத் தவிர ஏனைய இடங்கள் அனைத்திலும் வென்றிருந்தது) வென்று கிழக்குப் பாக்கித்தானிற்கு தன்னாட்சி கோரினார். ஆனால் படைத்துறைத் தலைவரும் நாட்டுத் தலைவருமான யாக்யா கான் தன்னாட்சி அரசு அமைய ஒப்பவில்லை. 

மார்ச் 25, 1971 மேற்கு பாக்கித்தானிற்கும் கிழக்கு பாக்கித்தானிற்கும் இடையே உள்நாட்டுப் போர் எழுந்தது. இது பாக்கித்தானிய படைகளுக்கும் முக்தி வாகினிக்கும் இடையேயான போராக இருந்தது. இதனால் ஏற்பட்ட ஏதிலிகள் சிக்கலால் இந்தியா தலையிட்டது. இதன் முடிவில் பாக்கித்தான் படைகள் சரண் அடைந்தன. இப்போரின் போது கிழக்கு பாக்கித்தானில் வங்காள மக்கள் இனப்படுகொலையை எதிர்கொண்டனர். கிழக்கு பாக்கித்தான் தனி நாடாக வங்காளதேசம் என திசம்பர் 16, 1971 இல் உருவானது. மேற்கு பாக்கித்தான் என்ற சொல்லும் தேவையற்றதாயிற்று.

இவற்றையும் காண்க
----------------

* கிழக்கு பாகிஸ்தான்
* 1971 இந்தியா-பாக்கிஸ்தான் போர்
* பாகிஸ்தான் இயக்கம்

மேற்கோள்கள்
-----------

1. ↑  Story of Pakistan. "West Pakistan Established as One Unit [1955]". *Story of Pakistan (Note: ஓரலகு கொள்கை ஜெனரல் யாஹ்யா கான் கலைக்கும் வரை சூலை 1, 1970 வரைத் தொடர்ந்தது*. 27 February 2012 அன்று பார்க்கப்பட்டது.
**மகாத்மா காந்தி அரசு கலைக் கல்லூரி** (*Mahatma Gandhi Government Arts College*), புதுச்சேரி, மாகே, சாலக்கராவில் அமைந்துள்ள ஒரு பட்டப்படிப்பு கல்லூரி ஆகும். இது 1970ஆம் ஆண்டில் நிறுவப்பட்டது. இந்த கல்லூரி பாண்டிச்சேரி பல்கலைக்கழக இணைவு பெற்றுள்ளது. இந்த கல்லூரியில் கலை, வர்த்தகம் மற்றும் அறிவியல் ஆகிய பிரிவுகளில் பல்வேறு படிப்புகள் பயிற்றுவிக்கப்படுகிறது.

துறைகள்
-------

இயற்பியல் துறை

வேதியியல் துறை

கணிதத் துறை

விலங்கியல் துறை

தாவரவியல் துறை

கணினி அறிவியல் துறை

வணிகத் துறை

பொருளாதார துறை

ஆங்கிலத் துறை

இந்தி துறை 

மலையாளத் துறை

அங்கீகாரம்
----------

இக்கல்லூரியை பல்கலைக்கழக மானிய குழு (யுஜிசி) அங்கீகரித்துள்ளது.

மேற்கோள்கள்
-----------

1. ↑  
	* "MAHATMA GANDHI GOVT. ARTS COLLEGE(MGGAC)". *www.mggacmahe.ac.in*. 2020-04-10 அன்று பார்க்கப்பட்டது.

வெளி இணைப்புகள்
---------------

* "MAHATMA GANDHI GOVT. ARTS COLLEGE(MGGAC)". *www.mggacmahe.ac.in*. 2017-09-25 அன்று பார்க்கப்பட்டது.

* "MAHATMA GANDHI GOVT. ARTS COLLEGE(MGGAC)". *www.mggacmahe.ac.in*. 2020-04-10 அன்று பார்க்கப்பட்டது.
**குல்னா கோட்ட அருங்காட்சியகம்** (*Khulna Divisional Museum*) வங்காள தேசத்தின் குல்னா நகரத்தில் அமைந்துள்ள]] அருங்காட்சியகம் ஆகும். வங்கதேச தொல்பொருள் துறை அருங்காட்சியகத்தை நிறுவியது. வங்கதேசத்தில் பரப்பளவில் இரண்டாவது பெரிய அருங்காட்சியகமாக உள்ளது. வங்காள தேசிய அருங்காட்சியகம் பரப்பளவில் பெரிய அருங்காட்சியகமாக முதல் இடத்தில் உள்ளது. இந்த அருங்காட்சியகம் தெற்கு வங்கத்தின் தொல்பொருள் சான்றுகள், கட்டமைப்புகள் மற்றும் புகைப்படங்கள் இங்கு நிறைந்துள்ளன. பாரத ராசாவின் இராச்சியம் தொடர்பான பாரத பயானா தொல்பொருள் அகழ்வாராய்ச்சியின் எச்சங்கள் இங்கு வைக்கப்பட்டுள்ளன. பாரத் ராசர் தியூல் என்ற தளத்தில் செங்கலால் கட்டப்பட்ட கட்டமைப்பின் கணிசமான இடிபாடுகள் இங்கு உள்ளன. ஆண் உருவங்கள், இந்து கடவுள், தேவி அமைப்பு, ஆரம்ப, இடைக்கால மட்பாண்டங்கள் போன்ற சில மார்பளவு உருவங்களையும் இங்கு காணலாம். தரை வடிவமைப்பு அடிப்படையில் இவை கி.பி. 5-6 ஆம் நூற்றாண்டைச் சேர்ந்தவையாக இருக்கலாம் எனக் கருதப்படுகிறது. பேரரசர் சகாங்கிரின் காலத்திலிருந்த தங்கம் மற்றும் வெள்ளி நாணயங்களும் இங்கு காட்சிப்படுத்தப்பட்டுள்ளன.

சிறப்பு அம்சங்கள்
-----------------

குல்னா கோட்ட அருங்காட்சியகம் தெற்கு வங்கத்தின் தொல்பொருள் சான்றுகள், கட்டமைப்புகள் மற்றும் புகைப்படங்கள் நிறைந்ததாகும். பரத பயானத்திலிருந்து தொல்பொருள் எச்சங்கள் இங்கு வைக்கப்பட்டுள்ளன.

மேற்கோள்கள்
-----------

1. ↑  "খুলনা বিভাগীয় জাদুঘর". *banglanews24.com* (Bengali). 2021-06-16 அன்று பார்க்கப்பட்டது.
2. ↑  "খুলনা বিভাগীয় জাদুঘর". *ভ্রমণ গাইড* (ஆங்கிலம்). 2021-06-16 அன்று பார்க்கப்பட்டது.
**மேற்கு நியூ பிரிட்டன்** (*West New Britain*) என்பது பப்புவா நியூ கினியின் மாகாணமாகும். இது நியூ பிரிட்டன் தீவில் அமைந்துள்ளது. இம்மாகாணத்தின் தலைநகர் கிம்பே ஆகும். மாகாணத்தின் பரப்பளவு 20,387 கிமீ². மக்கட்தொகை 264,264 (2011 கணக்கெடுப்பு). இம்மாகாணம் பாளவெண்ணெயை உற்பத்தி செய்து ஏற்றுமதி செய்கிறது. இம்மாகாணத்தில் நக்கனாய், பாக்கோவி, கோவே, ஊனியா, மாலேயு, கௌலோங், அரோவி என ஏழு முக்கிய இனக்குழுக்கள் வாழ்கின்றனர். இவர்கள் கிட்டத்தட்ட 25 மொழிகளைப் பேசுகின்றனர்.

மேற்கு நியூ பிரிட்டன் மக்கள் பப்புவா நியூ கினி மக்களால் "கோம்பேக்கள்" என அழைக்கப்படுகின்றனர். இது கோவே இன மக்களைக் குறிக்கிறது. இம்மக்கள் விருத்த சேதனம் செய்யும் வழக்கத்திற்காக பப்புவா நியூ கினியில் முக்கியமாக அறியப்படுகிறார்கள். இதற்காக இவர்கள் அந்நாட்டு மக்களால் "கோம்பே வெட்டு" (*Kombe cut*) எனப் பரவலாக அழைக்கப்படுகிறார்கள். இவ்விருத்த சேதன வழக்கம் நியூ கினித் தீவின் வடக்குக் கரையோரப் பகுதிகளிலும் நடைமுறையில் உள்ளது. ஏனைய பகுதிகளில் வழக்கொழிந்து போயுள்ளது.

இங்குள்ள பெரும்பான்மை மக்கள் கத்தோலிக்கர் ஆவர். ஆனாலும், இம்மாகாணத்தின் மேற்கு முனையில் குறிப்பிடத்தக்க அளவு ஆங்கிலிக்கரும் உள்ளனர்.

மாகாணத்தின் வடக்குக் கரையோயோரப் பகுதிகளில், முக்கியமாக கிம்பே பகுதியில் குறிப்பிடத்தக்க அளவு எண்ணெய்த்தால (oil palm) உற்பத்தி செய்யப்படுகிறது. இங்குள்ள வாலிண்டி நீர்ப்பாய்ச்சல் பகுதி பப்புவா நியூ கினிக்கு வரும் வெளிநாட்டு உல்லாசப் பயணிகளைக் கவரும் ஒரு முக்கிய சுற்றுலாத் தலமாகும்.

மேற்கு நியூ பிரிட்டன் மாகாண ஆளுனராக இந்திய வம்சாவழித் தமிழரும், தொழிலதிபருமான சசீந்திரன் முத்துவேல் 2012 சூலை 22 முதல் பதவியில் உள்ளார். இவர் 2012 நாடாளுமன்றத் தேர்தலில் மாகாண உறுப்பினராகப் போட்டியிட்டு வெற்றி பெற்றார்.

மாவட்டங்களும் உள்ளூராட்சிகளும்
------------------------------

இம்மாகாணத்தில் இரண்டு மாவட்டங்கள் உள்ளன. ஒவ்வொரு மாவட்டத்திலும் ஒன்று அதற்கு மேற்பட்ட உள்ளூராட்சிகள் உள்ளன. மக்கள்தொகைக் கணக்கெடுப்புக்காக ஒவ்வொரு உள்ளூராட்சியும் பல வட்டாரங்களாகப் (wards) பிரிக்கப்பட்டுள்ளன.

நாடாளுமன்ற உறுப்பினர்கள்
------------------------

மாகாணமும், ஒவ்வொரு மாவட்டமும் பப்புவா நியூ கினி நாடாளுமன்றத்தில் ஒவ்வொரு பிரதிநிதிகளைக் கொண்டுள்ளன.

| தொகுதி | உறுப்பினர் (2012 தேர்தல்) |
| --- | --- |
| **மேற்கு நியூ பிரிட்டன் மாகாணம்** | சசீந்திரன் முத்துவேல் |
| காண்டிரியன்-குளொஸ்டர் ஓப்பன் | யோசப் லெலாங் |
| தலசி ஓப்பன் | பிரான்சிசு மாருசு |

மேற்கோள்கள்
-----------

1. ↑  "PAPUA NEW GUINEA". *City Population.de*. Thomas Brinkhoff. 26 சூன் 2012 அன்று பார்க்கப்பட்டது.
2. 1 2  "Hon. Sasindran Muthuvel". National Parliament of PNG. 2015-12-28 அன்று மூலம் பரணிடப்பட்டது. 18 சனவரி 2016 அன்று பார்க்கப்பட்டது.
3. ↑  "National Statistical Office of Papua New Guinea". *National Statistical Office of Papua New Guinea*. National Statistical Office of Papua New Guinea. 26 June 2012 அன்று பார்க்கப்பட்டது.
4. ↑
**ரஞ்சிக் கோப்பை** என்பது இந்தியாவின் பிராந்திய மற்றும் மாநில துடுப்பாட்ட வாரியங்களைப் பிரதிநிதித்துவப்படுத்தும் பல அணிகளுக்கு இடையே உள்நாட்டில் விளையாடும் முதல் தர துடுப்பாட்ட வாகைத் தொடர் ஆகும். இத்தொடரில் தற்போது உள்ள 37 அணிகளில் இந்தியாவின் 29 மாநிலங்களும், 7 ஒன்றியப் பகுதிகளில் இரண்டு பகுதிகளும் குறைந்தது ஒரு பிரதிநிதித்துவத்தைக் கொண்டுள்ளன. பன்னாட்டுத் துடுப்பாட்டத்தில் விளையாடிய முதல் இந்திய வீரரான *ரஞ்சி* என்று அழைக்கப்படும் ரஞ்சித்சிங்ஜி நினைவாக இத்தொடருக்குப் பெயரிடப்பட்டுள்ளது.

1934ம் ஆண்டு முதல் நடந்து வரும் ரஞ்சிக் கோப்பை தொடரில், இதுவரை மும்பை அணி மட்டும் 41 முறை வாகைப் பட்டம் வென்று, மிகப்பெரிய சாதனையை தன் வசம் வைத்துள்ளது. அதிலும், தொடர்ச்சியாக 15 ஆண்டுகள், ரஞ்சிக் கோப்பையை வென்ற ஒரே அணி மும்பை தான். 1958 முதல் 1973 வரை தொடர்ச்சியாக கோப்பையை கைப்பற்றி, அந்தச் சாதனையை படைத்தது. இதற்கு அடுத்தபடியாக கர்நாடக அணி 8 முறை வாகைப் பட்டம் வென்றுள்ளது. நாக்பூரின் விதர்பா துடுப்பாட்ட வாரிய அரங்கில் நடைபெற்ற 2018–19 தொடரின் இறுதி ஆட்டத்தில் சவுராட்டிரா அணியை 78 ஓட்டங்கள் வித்தியாசத்தில் வென்ற விதர்பா அணியின் வசம் தற்போது ரஞ்சிக் கோப்பையின் வாகைப் பட்டம் உள்ளது.

மேற்கோள்கள்
-----------

1. ↑  "ரஞ்சி தொடரில் 'விதர்பா' அணியின் வெற்றி எதை உணர்த்துகிறது? கிரிக்கெட் பரவலாக்களின் முதல் படியா?". *Indian Express Tamil*. 2018-01-03. 2019-07-30 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***ரஞ்சிக் கோப்பை***   
என்பதின் ஊடகங்கள் உள்ளன. 

* Official website of the BCCI பரணிடப்பட்டது 2017-05-11 at the வந்தவழி இயந்திரம்
* The Ranji Trophy – Cricinfo
**இந்துக் கோயில் மண்டபங்கள்** என்பது இந்து சமயக் கோயில்களில் கட்டப்படுகின்ற மண்டபங்கள் ஆகும். இந்த மண்டபங்கள் சிறு கோயில்களில் குறைவான எண்ணிக்கையிலும், அரசர்கள் கட்டிய பெருங் கோயில்களில் அதிக எண்ணிக்கையிலும் காணப்படுகின்றன.

வகைகள்
------

இந்து சமயக் கோயில்களில் உள்ள மண்டபங்கள் ஆதார மண்டபங்கள், எண்ணிக்கை அடிப்படையில் வகைப்படுத்தப்படும் மண்டபங்கள், பயன்பாட்டு ரீதியாக வகைப்படுத்தும் மண்டபங்கள் என பல பிரிவுகளைக் கொண்டுள்ளன.

### ஆதார மண்டபங்கள்

இந்து சமயக் கோயில்களில் காணப்படுகின்ற கருவறை, அர்த்த மண்டபம், மகா மண்டபம், நீராட்டு மண்டபம், அலங்கார மண்டபம், சபா மண்டபம் என ஆறு மண்டபங்களும் ஆதார மண்டபங்கள் என்று அழைக்கப்படுகின்றன. 

### எண்ணிக்கை அடிப்படியில் மண்டபங்கள்

மண்டபங்களின் தூண்களின் அடிப்படையில் மண்டபங்கள் நான்கு கால் மண்டபம், ஆறு கால் மண்டபம் மற்றும் ஆயிரம் கால் மண்டபம் என்று வகைப்படுத்தப்படுகின்றன.

### பிற மண்டபங்கள்

இந்த மண்டப வகைகளைத் தவிர்த்து வாகன மண்டபம், நடன மண்டபம், நாடக மண்டபம், புராண மண்டபம், தருக்க மண்டபம், ஊஞ்சல் மண்டபம், முத்தி மண்டபம், நித்த மண்டபம், வசந்த மண்டபம், நவராத்திரி மண்டபம், கொடிக்கம்ப மண்டபம்,நீராழி மண்டபம், தேர்முட்டி மண்டபம் போன்றவைகள் உள்ளன.

இவற்றையும் காண்க
----------------

ஆதாரங்கள்
---------

1. 1 2 3  "D061151".
**கோபுலு** (*Gopulu*) என்கிற **எஸ். கோபாலன்** (18 சூன் 1924 - 29 ஏப்ரல் 2015) தமிழகத்தின் புகழ்பெற்ற ஓவியர்களுள் ஒருவர்

ஓவியராதல்
---------

கோபாலன் தஞ்சாவூரில் பிறந்தவர். இளம் வயதில் ஓவியத்தின் மீதான ஆர்வத்தால், குடந்தை ஓவியக் கல்லூரியில் சேர்ந்தார். ஓவியர் மாலியின் ஓவியங்களால் கவரப்பட்டு, அவரைக் குருவாக ஏற்றுக்கொண்டார். 1941 இல் மாலியை சந்தித்து, அவரது ஆதரவில் வளர்ந்து ஓவியரானார். திருவையாறு தியாகராயரின் வீட்டில், அவர் பூசை செய்த இராமர் பட்டாபிசேகப் படத்தை அங்கிருந்தே நேரடியாக வரையச்சொன்னார் மாலி. 1942ஆம் ஆண்டு ஆனந்த விகடன் தீபாவளி மலரில் இந்த ஓவியம் இடம்பெற்றது. கோபாலனை கோபுலுவாக்கினார் மாலி.

பணிகள்
------

1945 முதல் ஆனந்த விகடனில் முழுநேர ஓவியப் பணியின் அமர்ந்தார். தேவனின் துப்பறியும் சாம்பு சித்திரக் கதைகளுக்கும் அவரது ஏனைய புதினங்களுக்கும் ஓவியங்கள் வரைந்தார். கொத்தமங்கலம் சுப்புவின் *தில்லானா மோகனாம்பாள்* புதினத்துக்கு ஓவியங்கள் வரைந்து உயிரூட்டினார். சாவியின் *வாஷிங்டனில் திருமணம்* தொடருக்கு உயிரோட்டமுள்ள கேரிகேச்சர்-களை வரைந்து புகழ்பெற்றார். எழுத்தாளர் சாவி எழுதிய பயண இலக்கியத் தொடருக்காக அவருடன் இணைந்து அஜந்தா குகைகள், எல்லோரா, தில்லி, செய்ப்பூர், மற்றும் கல்கத்தா ஆகிய இடங்களுக்கு சென்றார். இருபதாயிரம் நகைச்சுவைத் துணுக்குகளை வெளிக் கொணர்ந்துள்ளார்.

1963இல் பத்திரிக்கைத் துறையிலிருந்து விளம்பரத் துறைக்கு மாறினார். 1972 ஆம் ஆண்டில் கோபுலு ஆட் வேவ் அட்வெர்ட்டைசிங் என்ற பெயரில் சொந்த விளம்பர நிறுவனம் ஒன்றை ஆரம்பித்தார். குங்குமம் இதழுக்கும், சன் தொலைக்காட்சிக்கும் சின்னங்களை வரைந்து கொடுத்தார். பின்னர், விளம்பரத் துறையில் இருந்து விலகி, சார்பற்ற ஓவியராக கல்கி, அமுதசுரபி, ஆனந்த விகடன், குங்குமம் ஆங்கியவற்றுக்கு ஓவியங்கள் வரைந்தார்.

விருதுகள்
---------

* கலைமாமணி விருது (தமிழ்நாடு அரசு, நவம்பர் 26, 1991)
* முரசொலி விருது
* எம். ஏ. சிதம்பரம் செட்டியார் விருது
* வாழ்நாள் சாதனையாளர் விருது (பகடிப்பட ஓவியர்களுக்கான இந்தியக் கழகம், பங்களூர்)

இறப்பு
------

இவர் 29 ஏப்ரல் 2015 அன்று சென்னையில் காலமானார்.

இவற்றையும் காண்க
----------------

* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

மேற்கோள்கள்
-----------

1. ↑  "Gopulu". Indian Institute of Cartoonists. 2017-02-21 அன்று மூலம் பரணிடப்பட்டது. 2015-04-30 அன்று பார்க்கப்பட்டது.
2. 1 2  Krishnamachari, Suganthy (மே 20, 2005). "Vibrant strokes of art". *தி இந்து*. Archived from the original on 2005-05-25. .
3. ↑  Parthasarthy, Anusha (சன. 26, 2011). "Sketches from the past". *தி இந்து*. .
4. ↑  தினமணி தீபாவளி மலர், 1999, தலைசிறந்த தமிழர்கள். பக். 45
5. ↑  "Cartoonist Gopulu dies". தி இந்து. 30 ஏப்ரல் 2015. 30 ஏப்ரல் 2015 அன்று பார்க்கப்பட்டது.

வெளி இணைப்புகள்
---------------

* சஞ்சிகைகளில் வெளியான கோபுலுவின் சில ஓவியங்கள்
* *Unfading strokes of an 'artoonist'* - கோபுலு குறித்த ஒரு கட்டுரை
**தப்லீக் ஜமாஅத்** (உருது: تبلیغی , இந்தி: तबलीग़ी ), இது முஸ்லிம்களுக்கு மத்தியில் மட்டும் பிரச்சாரம் செய்யும் ஓர் இஸ்லாமிய இயக்கமாகும், இதனை மவுலனா முஹம்மது இல்யாஸ் (ரஹ்) அவர்கள் துவங்கினார்கள். ‌‌தப்லீக் ஜமாஅத் இறுதித் தூதர் முஹம்மது நபியின் காலத்தில் இருந்ததைப் போலவே முஸ்லிம்கள் இஸ்லாத்தை பின்பற்றுமாறு பிரச்சாரம் செய்கிறது. இது 20 ஆம் நூற்றாண்டின் மிகவும் செல்வாக்கு மிக்க இஸ்லாமிய மத இயக்கங்களில் ஒன்றாக கருதப்படுகிறது. இதன் தலைமையகம் டெல்லி நிஜாமுதீன் பகுதியில் அமைந்துள்ளது. 

இந்த அமைப்பு இன்று 150 நாடுகளில் பரவியுள்ளது. இந்த ஜமாஅத் இந்தியா, பாகித்தான், வங்காளம் போன்ற நாடுகளை மையமாகக் கொண்டுள்ளது.

இந்திய சுதந்திரத்திற்கு முன்பு இந்தியாவில் முஸ்லீம்களை விட இந்துக்கள் அதிகமாக இருக்கும் கால கட்டத்தில் முஸ்லீம்களிடத்தில் தொழுகையில்லாமல், இந்துக்களுடைய கலாசாரத்தை முஸ்லீம்கள் சிறிது சிறிதாக பின்பற்ற ஆரம்பித்தார்கள். இதனைக்கண்ட மௌலான இல்யாஸ் (ரஹ்) அவர்கள் கவலையினால் "முஸ்லீம்கள் முஸ்லீமாக வாழவேண்டும் ,அவர்களை பள்ளியின் பக்கம் ஒன்றிணைக்க இணைக்கவேண்டும்" என நினைத்துள்ளார்.

அதற்காக 1926- ல் தொடங்கப்பட்டது தான் இந்த தப்லீக் ஜமாத். "தப்லீக் ஜமாத்" என்பதற்கு "நம்பிக்கையை வலுப்படுத்த வந்த சமுதாயம்" என்று பொருள் காணப்படுகிறது.1946- ல் அமெரிக்கா, ஆசியா, மலேசியா இதைப்போன்ற நாடுகளுக்கும் தப்லீக் ஜமாத் விரிவடைந்தது.

மேற்கோள்கள்
-----------

1. ↑  Khalid Hasan (2006-08-13). "Tableeghi Jamaat: all that you know and don’t". Daily Times. Archived from the original on 2012-12-21.. பார்த்த நாள்: 2010-01-21.
2. ↑  Rotar, Igor (June 23, 2007). "Pakistani Islamic Missionary Group Establishes a Strong Presence in Central Asia". EurasiaNet. 2009-01-18 அன்று மூலம் பரணிடப்பட்டது. 2008-11-20 அன்று பார்க்கப்பட்டது.